ผู้สื่อข่าวได้รับแจ้งจากชาวบ้านหมู่ 7 บ้านหนองอ้อ ต.ชุมแสงสงคราม อ.บางระกำว่า ช่วงต้นเดือนกันยายนที่ผ่านมา ที่มีการจ่ายเงินค่าชดเชยพื้นที่นาข้าวถูกน้ำท่วมเสียหายรอบแรก ที่ อ.บางระกำถูกน้ำท่วมรอบแรกในเดือนมิถุนายน 2549 นั้นปรากฏว่า ชาวบ้านหมู่ 7 ต่างถูกหักหัวคิวจากผู้ใหญ่บ้าน โดยอ้างว่าเป็นค่าน้ำหมึกที่ผู้ใหญ่บ้านทำเรื่องจดรายละเอียดจำนวนพื้นที่นาข้าวเสียหายของชาวบ้าน โดยเรียกเก็บรายละ 50 บาท จากเงินชดเชยที่ชาวบ้านได้จากรัฐบาลคิดเป็นเงินไร่ละ 243 บาทในครั้งนั้น ผู้ใหญ่บ้านได้รับเงินไปประมาณ 6,500 บาท ซึ่งชาวบ้านเห็นว่าเป็นการซ้ำเติมลูกบ้านเพราะจากน้ำท่วมรอบแรกเมื่อเดือนมิถุนายนนั้น นาข้าวแทบทั้งหมดล้วนกำลังออกรวง รอการเก็บเกี่ยว แต่ปีนี้น้ำมาเร็วมาก ทำให้เสียหายทั้งหมด แต่ละรายต่างมีหนี้สินเฉลี่ย 100,000 บาท เพราะไม่สามารถเก็บเกี่ยวข้าวได้เลย เมื่อได้รับเงินชดเชยมาเล็กน้อยไร่ละ 243 บาท กลับต้องมาถูกหักหัวคิวอีกจึงทำเรื่องร้องเรียนไปยังนายอำเภอบางระกำให้ทำการสอบสวน
บ้านหนองอ้อ ต.ชุมแสงสงคราม อ.บางระกํา ถูกน้ําท่วมรอบแรกในเดือนมิถุนายน 2549 โดยมีการอ้างว่าเป็นค่าน้ําหมึกที่ผู้ใหญ่บ้านทําเรื่องจดรายละเอียดจํานวนพื้นที่นาข้าวความเสียหายรอบแรกในปีใด 
2549